
Το περιεχόμενο που δημιουργείται από τεχνολογία AI ενδέχεται να είναι εσφαλμένο.]

Ιδρύεται το ΚΕ.Δ.Α.Σ.Υ. Θήρας
Μια σημαντική διεκδίκηση της εκπαιδευτικής κοινότητας της Σαντορίνης γίνεται πραγματικότητα με την ίδρυση Κέντρου Διεπιστημονικής Αξιολόγησης, Συμβουλευτικής και Υποστήριξης (ΚΕ.Δ.Α.Σ.Υ.) με έδρα τη Σαντορίνη, σύμφωνα με την απόφαση που δημοσιεύθηκε στο ΦΕΚ Β’ 6642/06.11.2026.
Η δημιουργία της νέας δομής αποτελεί ουσιαστική παρέμβαση για την ισότιμη πρόσβαση των μαθητών και των οικογενειών του νησιού σε εξειδικευμένες υπηρεσίες αξιολόγησης, συμβουλευτικής και εκπαιδευτικής υποστήριξης. Μέχρι σήμερα, οι σχετικές ανάγκες εξυπηρετούνταν από το ΚΕ.Δ.Α.Σ.Υ. Σύρου, γεγονός που συχνά απαιτούσε μετακινήσεις εκτός νησιού, με σημαντικό οικονομικό και χρονικό κόστος για τις οικογένειες.
Η εξέλιξη αυτή είναι αποτέλεσμα της σταθερής και συστηματικής προσπάθειας της Δημοτικής Αρχής, η οποία επί σειρά ετών ανέδειξε το αίτημα της τοπικής κοινωνίας μέσα από συναντήσεις με την πολιτική ηγεσία του Υπουργείου Παιδείας και συνεχή συνεργασία με τους αρμόδιους φορείς.
Ο Δήμος Θήρας ευχαριστεί την Υπουργό Παιδείας, Σοφία Ζαχαράκη, τον Γενικό Γραμματέα του Υπουργείου Παιδείας, Γιάννη Παπαδομαρκάκη, καθώς και τον Περιφερειακό Διευθυντή Εκπαίδευσης Νοτίου Αιγαίου, Γιάννη Ψαρά, για τη συνεργασία και τη συμβολή τους στην ολοκλήρωση της διαδικασίας.
Η στέγασή του  του νέου ΚΕ.Δ.Α.Σ.Υ.  έχει ήδη δρομολογηθεί στο ανακαινισμένο κτίριο του πρώην Ταχυδρομείου στο Εμπορείο. Το επόμενο βήμα είναι η ολοκλήρωση των διαδικασιών στελέχωσης της νέας δομής με το απαραίτητο επιστημονικό και διοικητικό προσωπικό, ώστε να τεθεί το συντομότερο δυνατό σε πλήρη λειτουργία.
Η ίδρυση του ΚΕ.Δ.Α.Σ.Υ. Θήρας ενισχύει ουσιαστικά τις δυνατότητες στήριξης της τοπικής εκπαιδευτικής κοινότητας και φέρνει μια αναγκαία δημόσια υπηρεσία πιο κοντά στους μαθητές, τις οικογένειες και τους εκπαιδευτικούς του νησιού.

